Miķelis Jofe

Miķelis Jofe jeb Mihails Joffe (, 1898—1979) bija Latvijas ebreju ārsts, Tautas Saeimas deputāts (1940).

 Dzīvesgājums 
Dzimis 1898. gadā Rīgā. Studēja Latvijas Universitātes Medicīnas fakultātē, bija Latvijas Nacionālās operas orķestra čellists.Kārlis Siljakovs. Mana atbilde. Kāda laikmeta memuāri. Apgāds Gauja, 1982. — 199 lpp.
Pēc LU beigšanas 1932. gadā sāka strādāt par ārstu Bikur Holim slimnīcā, bija nelegālās Latvijas Komunistiskās partijas biedrs (1936).

Pēc Latvijas okupācijas ievēlēts par t.s. Tautas Saeimas deputātu, vēlāk iecelts par LPSR Veselības aizsardzības Tautas komisāra vietnieku (1940—1946). Latvijas PSR Augstākās padomes deputāts (1940—1947).

Otrā pasaules kara laikā bija Sarkanās armijas kara ārsts, pēc tam — Latvijas Universitātes Medicīnas fakultātes Terapijas katedras vadītājs (1944—1945). Rīgas Medicīnas institūta docents (1950), medicīnas zinātņu kandidāts (1954). Latvijas PSR Nopelniem bagātais ārsts (1968).Populārā medicīnas enciklopēdija. Rīga: 1984. — 581 lpp.

 Atsauces 

Kategorija:1898. gadā dzimušie
Kategorija:Rīgā dzimušie
Kategorija:LKP biedri
Kategorija:Tautas Saeimas deputāti
Kategorija:Latvijas ebreji
Kategorija:1979. gadā mirušie